b"\n_START_ARTICLE_\nAssassinat de Tupac Shakur\n_START_SECTION_\nAbans del tiroteig\n_START_PARAGRAPH_\nTupac estava a Las Vegas per assistir a un combat de boxa entre Mike Tyson i Bruce Seldon a l\xe2\x80\x99Hotel-Casino MGM Grand. El combat va durar dos minuts, Tyson va noquejar a Seldon a les 20:39h, i cap a les 20:45h Tupac, va marxar, acompanyat de membres de la discogr\xc3\xa0fica per la que treballava, Death Row Records, un d\xe2\x80\x99ells era Suge Knight, el co-fundador d\xe2\x80\x99aquesta._NEWLINE_A l\xe2\x80\x99arribar al lobby de l\xe2\x80\x99MGM Grand un dels acompanyants, Travon Lane, va recon\xc3\xa8ixer Orlando Anderson, un membre d\xe2\x80\x99una banda rival, que l\xe2\x80\x99havia atacat i robat unes setmanes abans. Orlando Anderson era membre dels Southside Crips, banda rival als Mob Piru Bloods, la banda a la qual pertanyien gaireb\xc3\xa9 tots a Death Row Records, incloent-hi Tupac. Es creu que Tupac va comen\xc3\xa7ar una baralla donant-li un cop de puny a Orlando, la gran majoria de membres de Death Row s\xe2\x80\x99hi van afegir. La baralla va ser aturada r\xc3\xa0pidament per la seguretat de l\xe2\x80\x99MGM, seguidament tot el grup de Death Row va abandonar l\xe2\x80\x99edifici._NEWLINE_Cap a les 23:00h Tupac i Knight van decidir anar a casa d\xe2\x80\x99aquest l'\xc3\xbaltim per despr\xc3\xa9s anar al Club 662, propietat de Knight.\n_START_SECTION_\nTiroteig\n_START_PARAGRAPH_\nTupac anava al cotxe de Knight, BMW negre del 1996, Knight condu\xc3\xafa i Tupac anava de co-pilot._NEWLINE_Cap a les 23:15h el cotxe es va aturar en un sem\xc3\xa0for vermell a l\xe2\x80\x99intersecci\xc3\xb3 entre Flamingo Road i Koval Lane, un cotxe es va aturar a la banda del pilot, unes dones a dins del cotxe van recon\xc3\xa8ixer a Tupac i es van posar a parlar amb ell, llavors un cadillac blanc es va aturar a la banda de Tupac, en aquell moment, una de les persones assegudes al darrere del cadillac va treure una pistola per la finestra, Tupac se\xe2\x80\x99n va adonar i va intentar anar cap al seient del darrere, per\xc3\xb2 l\xe2\x80\x99assass\xc3\xad va disparar 13 trets al cotxe de Knight. Tupac va \xc2\xa0rebre\xe2\x80\x99n quatre, dos al pit, un a la m\xc3\xa0 i l'\xc3\xbaltim a la cama. Knight en canvi nom\xc3\xa9s va ser ferit lleugerament al cap per uns fragments de bala._NEWLINE_R\xc3\xa0pidament Knight va fer un gir en forma d\xe2\x80\x99U i va aconseguir conduir un quil\xc3\xb2metre i mig, (un miracle considerant que el cotxe tenia una roda punxada) fins que uns policies en bicicleta els va aturar i van avisar a una ambul\xc3\xa0ncia, la qual els va portar al University Medical Center, l\xe2\x80\x99hospital m\xc3\xa9s proper.\n_START_SECTION_\nHospitalitzaci\xc3\xb3 i mort\n_START_PARAGRAPH_\nUn cop al University Medical Center, Shakur va ser portat directe a a emerg\xc3\xa8ncies, durant el viatge Tupac va dir \xe2\x80\x9cM\xe2\x80\x99estic morint.\xe2\x80\x9d Llavors va ser sedat severament i va ser connectat a m\xc3\xa0quines de suport vital, finalment se\xe2\x80\x99l va induir a un coma perqu\xc3\xa8 intentava sortir del llit._NEWLINE_A l\xe2\x80\x99hospital va ser visitat per la seva novia, Kidada Jones, suposadament Tupac es va despertar quan ella va posar la can\xc3\xa7\xc3\xb3 \xe2\x80\x9cVincent\xe2\x80\x9d de Don McLean, Jones llavors, li va dir que mogu\xc3\xa9s el peu si la sentia i suposadament ho va fer, tamb\xc3\xa9 podia moure el cap per assentir. Quan Jones va sortir de l\xe2\x80\x99habitaci\xc3\xb3 Tupac va comen\xc3\xa7ar a convulsionar i va recaure en l\xe2\x80\x99estat de coma._NEWLINE_Knight tamb\xc3\xa9 va ser ingressat a l\xe2\x80\x99hospital i va sortir l'endem\xc3\xa0, dient que ell va sentir alguna cosa, per\xc3\xb2 que no va veure res._NEWLINE_Tupac va morir a l\xe2\x80\x99hospital amb vint-i-cinc anys, sis dies despr\xc3\xa9s del tiroteig, degut a una hemorr\xc3\xa0gia interna._NEWLINE_Despr\xc3\xa9s de m\xc3\xa9s de vint anys encara no hi ha cap persona declarada com a l\xe2\x80\x99assass\xc3\xad de Tupac Shakur.\n_START_SECTION_\nInvolucrant a The Notorious B.I.G.\n_START_PARAGRAPH_\nChristopher Wallace, un raper conegut com a The Notorious B.I.G. (o Biggie Smalls) era un dels millors amics de Tupac, fins que el 30 de novembre de 1994, Tupac va ser la v\xc3\xadctima d\xe2\x80\x99un robatori i tiroteig a Quad Studios, Shakur deia que tot va ser orquestrat per Wallace i Sean Combs (m\xc3\xa9s conegut com a Puff Daddy). Aix\xc3\xb2 va iniciar la rivalitat de les costes Est i Oest al hip-hop (els dos eren de Nova York, per\xc3\xb2 despr\xc3\xa9s d\xe2\x80\x99aquest accident Tupac va marxar a Calif\xc3\xb2rnia, a la costa Oest dels Estats Units.) Wallace i Combs sempre van negar tot aix\xc3\xb2._NEWLINE_Quan va passar el tiroteig mortal, molts apuntaven a Wallace, per\xc3\xb2 ell i tots els m\xc3\xa9s propers a ell ho negaven totalment._NEWLINE_Sis mesos despr\xc3\xa9s del tiroteig que va matar a Tupac, Wallace anava en un cotxe quan alg\xc3\xba desconegut va disparar des del cotxe del costat, Wallace va morir el 9 de mar\xc3\xa7 de 1997 al Cedars-Sinai Medical Center a Los Angeles. Tampoc se sap qui \xc3\xa9s el culpable, darrere l'assassinat de The Notorious B.I.G.._NEWLINE_Aquesta teoria amb els anys ha anat perdent for\xc3\xa7a i finalment s\xe2\x80\x99ha demostrat que no va tenir res a veure.\n_START_SECTION_\nOrlando Anderson i els Southside Crips\n_START_PARAGRAPH_\nAquesta teoria diu que despr\xc3\xa9s de la lluita que van tenir Orlando Anderson i tot el grup que acompanyava a Tupac al lobby de l\xe2\x80\x99MGM Grand, va anar a buscar a membres de la seva banda, els Southside Crips per a venjar-se._NEWLINE_Tot i que no hi ha hagut cap declaraci\xc3\xb3 de la policia aquesta teoria \xc3\xa9s la m\xc3\xa9s propera a la realitat._NEWLINE_Duane Keith Davis, tamb\xc3\xa9 conegut com a Keefe D. va confessar al documental Death Row Chronicles que ell era el co-pilot del cotxe des d\xe2\x80\x99on van disparar a Tupac._NEWLINE_Segons ell el conductor era Terrence Brown, darrere seu estava DeAndre Smith (o Big Dre) i al costat d\xe2\x80\x99Smith estava Orlando Anderson, l\xe2\x80\x99home al que Tupac havia apallissat a l\xe2\x80\x99MGM. Tots ells eren membres de la banda Southside Crips, una divisi\xc3\xb3 de la banda dels Crips, enemics de la banda dels Bloods, Tupac era d\xe2\x80\x99una divisi\xc3\xb3 d\xe2\x80\x99aquests, els Mob Piru Bloods._NEWLINE_Segons Davis despr\xc3\xa9s de la lluita a l\xe2\x80\x99MGM tots quatre van anar a buscar a Tupac per a matar-lo, i van decidir anar al club on sabien que es dirigia, el Club 662. El porter del club assegura que Anderson i els altres anaven en un cadillac blanc._NEWLINE_Un cop eren all\xc3\xa0 no van veure ni a Tupac ni a Knight, aix\xc3\xad que van decidir deixar-ho estar i van anar a una tenda a comprar alcohol._NEWLINE_Van seguir per Flamingo Road i van sentir unes dones cridant el nom de Shakur, i llavors van veure el cotxe de Knight i a Tupac traient el cap per la finestra, aix\xc3\xad que van seguir rectes, van fer un gir en forma d\xe2\x80\x99U i van perseguir el cotxe. Segons Davis quan es van posar al costat del cotxe de Knight quan es va parar en un sem\xc3\xa0for va fer contacte visual amb Knight, i de sobte una de les persones que anava darrere va disparar al cotxe de Knight._NEWLINE_Davis diu que confessa perqu\xc3\xa8 ara t\xc3\xa9 c\xc3\xa0ncer i no t\xc3\xa9 res a perdre. Tot i aix\xc3\xb2 diu que no vol dir si l\xe2\x80\x99assass\xc3\xad va ser Orlando Anderson o DeAndre Smith, per respecte i el codi de les bandes._NEWLINE_Orlando Anderson va ser assassinat el 29 de maig de 1998._NEWLINE_Terrence Brown, el suposat conductor del cotxe va ser assassinat, el 23 de setembre de 2015._NEWLINE_DeAndre Smith tamb\xc3\xa9 va morir, deixant a Keefe D. com a l'\xc3\xbanica persona viva que anava al cotxe des d\xe2\x80\x99on es va assassinar a Tupac.\n_START_SECTION_\nTestimonis\n_START_PARAGRAPH_\nHi ha c\xc3\xa0meres de seguretat on es veu el recorregut de Tupac i acompanyants despr\xc3\xa9s de sortir del combat. Adem\xc3\xa9s es pot veure la lluita entre Tupac i Anderson._NEWLINE_Chris Carrol va ser el primer policia en arribar al cotxe aturat de Knight. Ell diu que no sabia si el tirador anava en un dels cotxes que seguia al de Knight, aix\xc3\xad que va treure la pistola i va demanar que tothom sort\xc3\xads del cotxe i s\xe2\x80\x99estir\xc3\xa9s al terra, al veure que tots anaven junts va anar al BMW on anava Tupac. Ell assegura que no sabia que la v\xc3\xadctima era Tupac Shakur, nom\xc3\xa9s va veure que tenia moltes joies i or i que estava desagnant-se, no va ser fins que Suge Knight va cridar \xe2\x80\x9cPac!\xe2\x80\x9d que se\xe2\x80\x99n va adonar. Llavors li va preguntar que qui l\xe2\x80\x99havia disparat, esperant que cooper\xc3\xa9s, per\xc3\xb2 tot i que difereix de la resta d'hist\xc3\xb2ries explicades Carrol asegura que Tupac va respondre \xe2\x80\x9cQue et follin!\xe2\x80\x9d, sent suposadament les seves \xc3\xbaltimes paraules."